पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। सीबीआई ने साल 2004 के इशरत एनकाउंटर मामले में आईपीएस अधिकारी डीजी वंजारा को गिरफ्तार कर लिया। मंगलवार को अदालत से इजाजत मिलने पर जांच एजेंसी ने वंजारा को साबरमती जेल से हिरासत में लिया। सोहराबुद्दीन एवं तुलसीराम एनकाउंटर के बाद तीसरे संदिग्ध एनकाउंटर प्रकरण में वंजारा की गिरफ्तारी हुई है। सीबीआई निलंबित आईपीएस अधिकारी को जेड-श्रेणी की सुरक्षा में गांधीनगर स्थित कार्यालय ले गई। जांच एजेंसी उन्हें रिमांड के लिए बुधवार को अदालत में पेश कर सकती है।
वंजारा नवंबर 2005 के सोहराबुद्दीन एनकाउंटर मामले में अदालती कार्रवाई का सामना कर रहे हैं। इसलिए उनकी गिरफ्तारी का मामला मुंबई-अहमदाबाद की सीबीआई अदालत के बीच फंस गया था। मुंबई की अदालत ने वंजारा को सीधे जांच एजेंसी को सौंपने की बजाय साबरमती जेल भेज दिया था। इसलिए सोमवार शाम को वंजारा को मुंबई से अहमदाबाद लाया गया था। दूसरी ओर, इशरत जहां व अन्य एनकाउंटर मामले में लिप्तता के आरोप में वंजारा की गिरफ्तारी के लिए सीबीआई ने स्थानीय अदालत में गुहार लगाई। अदालत के मौखिक रूप से इजाजत देने पर मंगलवार शाम को ही जांच एजेंसी वंजारा को हिरासत में ले लिया।
आगे पढ़ें तस्वीरों के साथ...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn